Esben: Der var krav til, at vi var velforberedte. Vi lavede nemlig rigtig mange minutters tv - det svarer faktisk til flere spillefilm i minutter. Så vi skulle nå meget om dagen. Det stillede krav til koncentrationen og hvor meget, vi kunne pjatte.
Viilbjørk: Vi skulle også holde tungen lige i munden, fordi vi optog måske noget fra afsnit 23 og afsnit to den samme dag. Så vi skulle holde styr på, hvor vores karakter var i sin udvikling lige nu.
Esben: Nogle gange kunne vi også optage en halv dag, hvor det kun var Falke, som blev filmet. Bagefter var det så Grot, som blev filmet resten af dagen. Så vi skulle huske, hvad vi gjorde på alle optagelserne, så det passede sammen.